CELEX: 32012R0766
Language: hr
Date: 2012-07-24 00:00:00
Title: Provedbena uredba Komisije (EU) br. 766/2012 od 24. srpnja 2012. o odobrenju manjih izmjena specifikacije za naziv upisan u Registar zaštićenih oznaka izvornosti i zaštićenih oznaka zemljopisnog podrijetla [Patata di Bologna (ZOI)]

15/Sv. 016
            
            
               HR
            
            
               Službeni list Europske unije
            
            
               302
            
         32012R0766
   
               L 229/6
            
            
               SLUŽBENI LIST EUROPSKE UNIJE
            
            
               24.07.2012.
            
         
      PROVEDBENA UREDBA KOMISIJE (EU) br. 766/2012
   od 24. srpnja 2012.
   o odobrenju manjih izmjena specifikacije za naziv upisan u Registar zaštićenih oznaka izvornosti i zaštićenih oznaka zemljopisnog podrijetla [Patata di Bologna (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 9. stavak 2. drugu rečenicu,
   budući da:
   
               (1)
            
            
               U skladu s člankom 9. stavkom 1. prvim podstavkom Uredbe (EZ) br. 510/2006, Komisija je ispitala zahtjev Italije za odobrenje izmjena specifikacije za zaštićenu oznaku zemljopisnog podrijetla „Patata di Bologna” registriranu u skladu s Uredbom Komisije (EZ) br. 228/2010 (2).
            
         
               (2)
            
            
               Zahtjev se odnosi na izmjene opisa proizvoda zaštićene oznake izvornosti „Patata di Bologna” i uključuje izmjene jedinstvenog dokumenta.
            
         
               (3)
            
            
               Komisija je razmotrila predmetnu izmjenu i zaključila da je opravdana. S obzirom da se radi o manjoj izmjeni, u skladu s člankom 9. stavkom 2. Uredbe (EZ) br. 510/2006, Komisija je može donijeti bez primjene postupka, koji je utvrđen u člancima 6. i 7. navedene Uredbe,
            
         DONIJELA JE OVU UREDBU:
   Članak 1.
   Specifikacija za zaštićenu oznaku izvornosti „Patata di Bologna”ovime se mijenja u skladu s Prilogom I. ovoj Uredbi.
   Članak 2.
   Pročišćeni jedinstveni dokument koji utvrđuje glavne točke specifikacije utvrđen je u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. srpnja 2012.
      
         
            Za Komisiju, u ime predsjednika,
         Dacian CIOLOȘ
         
         
            Član Komisije
         
      
   
   
      (1)  SL L 93, 31.3.2006., str. 12.
   
      (2)  SL L 69, 19.3.2010., str. 1.
   PRILOG I.
   Odobrene su sljedeće izmjene specifikacije za zaštićenu oznaku izvornosti „Patata di Bologna”:
   Izmjene pojedinih elemenata su sljedeće:
   
                
            
            
               Voda: navedena je metoda analize koja se koristi u laboratoriju.
            
         
                
            
            
               Bjelančevine: sadržaj bjelančevina primijenjen je na 0,9-2,6 % i navedena je metoda analize koja se koristi u laboratoriju.
            
         
                
            
            
               Masti: raspon od 0,09-1,12 % jestivog dijela krumpira; promijenjena je samo najviša vrijednost.
            
         Sadašnja granica otkrivanja odabrane metode analize je 0,1 % te nije moguće odrediti koncentracije ispod te granice. S obzirom da stvarno dostižna najniža granica nije poznata, smatra se prikladnim navesti samo najvišu vrijednost.
   Navedena je metoda analize koja se koristi u laboratoriju.
   
                
            
            
               Ugljikohidrati: raspon sadržaja ugljikohidrata proširen je s 13,5-17,0 % na 8,0-19,0 %. U pogledu analize, pored toga, je navedeno da se analitički podaci dobivaju tako da se od 100 oduzimaju vrijednosti vode, pepela, bjelančevina i vlakana (koji se dobivaju određenim metodama analize). Stoga predložene izmijene najmanjih i najviših vrijednosti određenih parametara također uključuju promjenu vezanu uz raspon vrijednosti za ugljikohidrate.
            
         
                
            
            
               Prehrambena vlakna: raspon koji utvrđuje sadržaj vlakana proširen je s 2,2-2,7 % na 0,9-4,0 %. Navedena je metoda analize koja se koristi u laboratoriju.
            
         
                
            
            
               Minerali: smatra se prikladnim da se više ne navodi svaki mineral u zagradama te da se izraz „minerali” zamijeni izrazom „sirovi pepeo”, navodeći metodu analize koja se koristi te ponovno utvrđujući vrijednosti.
            
         Širi raspon vrijednosti za sirovi pepeo, koji se koristi kao parametar za mineralni sadržaj, potreban je kako bi se mogli uvažiti različiti čimbenici koji mogu utjecati na njegov sadržaj. S obzirom na poteškoće vezane uz precizno utvrđivanje različitih varijabli koje mogu utjecati na sadržaj pepela, proširen raspon sadržaja čini se i prikladan i nužan, kao i navođenje postupka ne samo za uzorkovanje već i za pripremu uzorka prije same analize.
   Od pojedinih minerala navedenih na prethodnoj inačici specifikacije proizvoda za ZOI „Patata di Bologna”, smatra se prikladnim navesti samo mineral koji je prisutan u znatnoj količini i koji je značajan za prehrambenu vrijednost krumpira, npr. kalij (K), koji se izražava kao K u mg/100 g jestivog krumpira. Najniža vrijednost je 250 mg/100 g, što je utvrđeno pomoću analize „EPA 3015A/EPA 6010B”.
   
                
            
            
               Vitamini: izraz „vitamini” je preopćenit. Stoga se predlaže, da se ovaj parametar više ne koristi s obzirom da analitičko utvrđivanje svih vitamina prisutnih u proizvodu može značajno utjecati na troškove analize, bez dobivanja važnih podataka u pogledu prehrambene vrijednosti i značajki proizvoda. Pored toga se analizom vitamina C (L-askorbinske kiseline), tj. vitamina s najvišom koncentracijom u gomolju, ne bi dobili podaci, kojima bi bilo moguće odrediti značajke proizvoda, s obzirom da na sadržaj tog vitamina između ostalog utječe niz nepovezanih parametra (trajanje skladištenja, metoda analize, sezonski uvjeti, degradacija tijekom analitičkog određivanja).
            
         
                
            
            
               Suha tvar: vrijednost navedena u zagradama uklanja se s obzirom da taj podatak nije potreban i da je u proturječju s gore navedenim parametrima za sadržaj vode u prosječnom sastavu na 100 g jestivog krumpira.
            
         PRILOG II.
   JEDINSTVENI DOKUMENT
   
      UREDBA VIJEĆA (EZ) br. 510/2006
   
   
      „PATATA DI BOLOGNA”
   
   
      EZ br.: IT-PDO-0105-0934-02.01.2012.
   
   
      ZOZP ( ) ZOI (X)
   
   1.   Naziv
   
   „Patata di Bologna”
   2.   Država članica ili treća država
   
   Italija
   3.   Opis poljoprivrednog ili prehrambenog proizvoda
   
   3.1.   Vrsta proizvoda
   
   
               Razred 1.6.
            
            
               Voće, povrće, žitarice, prerađeni i neprerađeni
            
         3.2.   Opis proizvoda na koji se primjenjuje naziv iz točke (1)
   
   Proizvod mora biti sorte Primura te mora biti prepoznatljiv po svojem vanjskom izgledu, svom kemijskom sastavu i svojim organoleptičkim svojstvima, u skladu sa sljedećim specifikacijama: oblik gomolja: pravilan izdužen ovalan oblik s površinskim, plitkim udubinama; glatka i cijela kora bez vanjskih nepravilnosti koje mijenjanju njegova svojstva; veličina gomolja: homogena, između 40 i 75 mm;
   čvrsta tekstura s bojom koja se kreće u rasponu od bijele do blijedo žute;
   dobar za pohranjivanje.
   Prosječan sastav na 100 g jestivog krumpira je sljedeći:
   
               —
            
            
               voda 70,0 -85,0 %; laboratorijska metoda kako je utvrđena u odluci Ministarstva od 27. svibnja 1985. (Službeni list Republike Italije br. 145, 2.6.1985.);
            
         
               —
            
            
               bjelančevine 0,9-2,6 %; laboratorijska metoda navedena kao ISO 937-1978 (E) i službena metoda AOAC br. 932.08;
            
         
               —
            
            
               najviši sadržaj masti 1,12 %; laboratorijska metoda navedena kao ISTISAN 1996/34 str. 41.-43.;
            
         
               —
            
            
               ugljikohidrati 8,0-19,0 %; analitički podaci dobivaju se tako da se od 100 oduzimaju vrijednosti vode, pepela, masti, bjelančevina i vlakana;
            
         
               —
            
            
               prehrambena vlakna 0,9-4,0 %;laboratorijska metoda navedena kao 17. izdanje AOAC-a 985.29 iz 2003.;
            
         
               —
            
            
               kruti pepeo 0,4-1,45 %; metoda analize navedena kao ISTISAN 1996/34 str. 77.-78. i ISO 936:1998 (E);
            
         
               —
            
            
               kalij (K), s najnižom vrijednošću od najmanje 250 mg/100 g, metoda analize navedena kao EPA 3015A/EPA 6010B.
            
         Sorta Primura predstavlja simbol proizvoda „Patata di Bologna” zahvaljujući svom privlačnom izgledu na tanjuru, prosječnom sadržaju suhe tvari, čvrstoći, tipičnom, ali ne prenaglašenom okusu te činjenici da je dobar za pohranjivanje. Te značajke posljedica su uzgoja na prikladnom tlu koje je ostalo nepromijenjeno tijekom godina i zahvaljujući kojem ovaj krumpir još uvijek ispunjava tržišne zahtjeve.
   3.3.   Sirovine (samo za prerađene proizvode)
   
   —
   3.4.   Krma (samo za proizvode životinjskog porijekla)
   
   —
   3.5.   Posebne faze proizvodnje koje se moraju odvijati u određenom zemljopisnom području
   
   Sve faze proizvodnje, od sijanja do prikupljanja gomolja, moraju se odvijati unutar zemljopisnog područja proizvodnje.
   3.6.   Posebna pravila za rezanje, ribanje, pakiranje itd.
   
   Priprava i pakiranje se moraju odvijati u pokrajini Bologna. Pravilno pakiranje ključno je za očuvanje izvrsnih organoleptičkih i tržišnih svojstava proizvoda „Patata di Bologna” ZOI. Lokalni proizvođači stekli su bogato znanje vezano uz ispravno rukovanje i prijevoz proizvoda, te postupanje s njim odmah nakon prikupljanja i pohranjivanje u hladnom prostoru radi smanjenja gubitka vlage. Znanje i s njim povezne prakse omogućuju očuvanje svojstava proizvoda „Patata di Bologna” ZOI poštujući pritom njegove fiziološke procese.
   3.7.   Posebna pravila za označivanje
   
   Prilikom stavljanja na tržište, proizvod „Patata di Bologna” mora biti pakiran u.
   
               —
            
            
               vreće od 4 kg, 5 kg, 10 kg i 25 kg s trakom otisnutom po sredini širokom najmanje 10 cm;
            
         
               —
            
            
               mreže od 0,5 kg, 1 kg, 1,5 kg i 2, 5 kg;
            
         
               —
            
            
               
                  vertbag, quickbag, girsac i vreće od 0,5 kg, 1 kg, 1,5 kg, 2 kg, 2,5 kg i 5 kg;
            
         
               —
            
            
               pladnjeve od 0,5 kg, 0,75 kg i 1 kg;
            
         
               —
            
            
               kutije i košare od 10 kg, 12,5 kg, 15 kg, 20 kg i 25 kg.
            
         Pakiranje mora nositi riječi:„Patata di Bologna”, s navodom „D.O.P.” i logotipom sa stiliziranom slikom krumpira, koju poprečno presijecaju crvene i plave trake. Specifikacije za boje su sljedeće:
   
               —
            
            
               žuta boja stiliziranog krumpira je boja Pantone Yellow 116 C, mješavina četiri nijanse 0/20/100/0;
            
         
               —
            
            
               crvena boja poprečnog traka je boja Pantone Warm Red C, mješavina četiri nijanse 0/100/100/0;
            
         
               —
            
            
               plava boja poprečnog traka je boja Pantone Blue 286 C, mješavina četiri nijanse 100/70/0/0.
            
         Za svaki napis mora se upotrijebiti pismo Avenir – uobičajen i mastan tisak.
   Oznaka na donjem dijelu pakiranju ne smije biti manja od 20 mm, a napis „Patata di Bologna D.O.P.” mora biti otisnut slovima većim od bilo kojeg drugog teksta na oznaci.
   
      
   4.   Kratka definicija zemljopisnog područja
   
   Pokrajina Bologna.
   5.   Poveznica sa zemljopisnim područjem
   
   5.1.   Posebnost zemljopisnog područja
   
   Za bolonjsku ravnicu važne su umjerene proljetne temperature od kraja veljače/početka ožujka, koje su idealne za osiguranje odgovarajuća kvalitete krumpirovog sjemena, koje se sije tijekom tog razdoblja. Tijekom razdoblja najvećeg rasta biljke (od travnja do srpnja), temperature dosežu 25 °C do 28 °C, što potiče razvoj i rast gomolja i njegovo ravnomjerno dozrijevanje. Padaline, koje padaju tijekom cijele godine, pogoduju uzgoju tijekom razdoblja početnog rasta biljke kada se počinju oblikovati gomolji krumpira. Pored toga omogućuju obnavljanje podzemne vode i pripremu tla prije sadnje krumpira.
   Nadalje, zahvaljujući prirodnim potocima i rijekama (Idice, Reno, Gaiana, Fossatone, Quaderna, Rido, Sillaro, Samoggia i Savena) kao i umjetnim kanalima koji su izgrađeni za navodnjavanje (kanal Emiliano-Romagnolo), ova regija je dobro opskrbljena vodom za uzgoj tijekom proljeća i ljeta, odnosno razdoblja tijekom kojeg je ona najpotrebnija.
   Morfološke značajke tla, uglavnom aluvijalnog i višeslojnog, te samim time bogatog kisikom, stvaraju vrlo povoljne uvjete za razvoj i rast krumpira.
   5.2.   Posebnost proizvoda
   
   Krumpir „Patata di Bologna” dobiva se isključivo od sorte Primura: Dobro prilagođen tlu i klimatskim uvjetima proizvodnog područja, ova sorta postaje simbol proizvoda „Patata di Bologna”. U pogledu organoleptičkih svojstava, pulpa krumpira „Patata di Bologna” se dobro čuva i nije brašnasta, što je čini pogodnom za razne vrste pripreme poput prženja, kuhanja na pari i pečenja. Njen tipičan, ali ne previše naglašen okus i činjenica da se dobro čuva su posljedica uzgoja na prikladnom tlu i korištenju poljoprivrednih metoda s dugom tradicijom, zahvaljujući kojima je taj krumpir postao referentni proizvod na tržištu.
   5.3.   Uzročna veza između zemljopisnog područja i kvalitete ili značajki proizvoda (za ZOI) ili posebne kvalitete, ugleda ili drugih svojstava proizvoda (za ZOZP)
   
   Značajke proizvoda „Patata di Bologna” ZOI, poput njegovog mirisa, okusa i intenzivne boje samog krumpira i njegove kore, su posljedica ne samo genetike već i okoliša u kojem se uzgaja (tlo, klima, tehnike uzgoja, uvjeti skladištenja) što čini izravnu vezu između proizvoda „Patata di Bologna” i pokrajine Bologna. Uzgoj krumpira u pokrajini Bologna ima dugu tradiciju, zahvaljujući posebno pogodnom tlu, izvrsnoj kvaliteti i organoleptičkim svojstvima određenih sorti te tradicionalnim tehnikama uzgoja koje koriste uzgajivači. Tradicija uzgoja krumpira u pokrajini proizišla je iz potrebe da se prehrani stanovništvo, posebno onih godina kada su urodi pšenice (koja se nepobitno smatrala osnovnom živežnom namirnicom) bili slabi, te iz uvjerenja da će uzgoj krumpira biti koristan za pokrajinu na način da ista više neće ovisiti o nabavci hrane iz drugih područja. Veza je postepeno jačala zahvaljujući teškom radu uzgajivača, koji su korak po korak razvili gotovo savršene metode uzgoja, sve učinkovitijoj opremi, prilagođenoj proizvodu, naprednim tehnikama skladištenja proizvoda i tržišnim strukturama, koje su bile u stanju u potpunosti iskoristiti komercijalne i kvalitativne značajke proizvoda, posebice radi visoke razine specijalizacije na tom području.
   Zahvaljujući posebnom okruženju, koje je posljedica međusobnog utjecaja tla (pedologije i hidrografije) i klime (kišna, tijekom jesensko-zimskog razdoblja, s umjerenim proljetnim temperaturama već od kraja veljače i optimalnim temperaturama, primjerice oko 25 °C tijekom razdoblja oblikovanja gomolja), krumpir koji se ovdje uzgaja dobiva fizička obilježja (teksturu i strukturu pulpe) kao i organoleptička svojstva (posebice miris i okus) koji mu daje osobitu kvalitetu.
   Kao što je u svom djelu opisao Contri (1817.), tlo pokrajine Bologna prikladno je za uzgoj krumpira jer krumpir uspijeva na „niskim, već isušenim predjelima, na kojima se nalaze nanosi aluvijalnih naplavina”, koje su značajne za meliorirana bolonjska zemljišta. Promjene zemljišta koje su se odvijale tijekom vremena stvorile su niske predjele aluvijalnih naplavina, koji su nastali djelovanjem rijeka i potoka, koji potječu iz Apenina i koji još i danas teku. Ta tla su srednje do fine teksture, odgovarajuće dubine i dobro su isušena. Lužnata su, sadrže organski materijal i bogata su hranjivim elementima ključnim za krumpire, poput kalija, koji je prisutan u velikim količinama, fosfora i dušika. Takvi uvjeti su idealni za uzgoj krumpira, između ostalog zbog njegovog snopa korijenja, nedostatka glavnog korijena i gustog sustava korijenskih dlaka.
   Povijesne i kulturne reference
   Početkom devetnaestog stoljeća uzgoj krumpira u pokrajini Bologna se raširio u prvom redu zbog potpore agronoma Pietra Marie Bignamija, koji je poljoprivrednike upoznao s krumpirom. Pored svoje upotrebe u ishrani životinja, krumpir je pronašao i svoj put do stola.
   Različiti učenjaci su od kraja osamnaestog stoljeća i kroz cijelo dvadeseto stoljeće opisivali njegove prednosti i nedostatke, ali su se posebice zbog Contrijevega djela, okružnice papinskog legata kardinala Opizzonija (1817.) i praktičnoga opisa uzgoja krumpira autora Bennija znatno povećala područja posvećena uzgoju krumpira.
   Trebalo bi također spomenuti djela autora Berti-Pichata i Bignardija o uzgoju krumpira u pokrajini Bologna, koja su bila objavljena u drugi polovici devetnaestog stoljeća. Do 1900. godine, uzgoj ove biljne kulture dosegao je svoj puni potencijal i postao važan izvor prihoda za lokalna seoska poljoprivredna gospodarstva u cijeloj pokrajini, od ravnice do brdskih i planinskih područja. Cijela gospodarska grana razvila se oko krumpira, te se razvio suvremen sustav skladištenja i marketinške strukture prilagođene učinkovitom rukovanju krumpirom.
   
      Upućivanje na objavu specifikacije
   
   Ministarstvo je pokrenulo nacionalni postupak podnošenja prigovora objavom zahtjeva za izmjenu u svezi s „Patata di Bologna” ZOI u Službenom listu Republike Italije br. 263, 11. studenoga 2011.
   Cijeli tekst specifikacije proizvoda dostupan je na sljedećim web stranicama:
   http://www.politicheagricole.it/flex/cm/pages/ServeBLOB.php/L/IT/IDPagina/3335
   ili
   neposredno na početnoj stranici ministarstva poljoprivrede, prehrane i šumarstva (www.politicheagricole.it), gdje odaberete „Qualità e sicurezza” (u desnom gornjem kutu zaslona) i potom „Disciplinari di Produzione all’esame dell’UE”.